Integrovaný regionálny operačný program 2014 – 2020 - všeobecne

Globálnym cieľom operačného programu je podporiť zvýšenie kvality života a zabezpečiť udržateľné poskytovanie verejných služieb s dopadom na vyvážený územný rozvoj, hospodársku, územnú a sociálnu súdržnosť regiónov, miest a obcí.

Stratégia podpory IROP zohľadňuje Stratégiu na zabezpečenie inteligentného, udržateľného a inkluzívneho rastu a prispieva k plneniu jej priorít, predovšetkým k udržateľnému a inkluzívnemu rastu a smeruje k:

- rozvoju vybraných oblastí/komponentov podmieňujúcich kvalitu života a konkurencieschopnosť v danom území

- rozvíjaniu / posilňovaniu hospodárskej, sociálnej a územnej súdržnosti na regionálnej a subregionálnej úrovni ako predpokladu eliminácie prehlbovania medzi- a vnútroregionálnych rozdielov

prostredníctvom zabezpečenia:

- efektívneho a udržateľného poskytovania verejných služieb, ktoré sú zabezpečované z miestnej a regionálnej úrovne

- efektívneho využitia vnútorných zdrojov regiónov s cieľom zvyšovania konkurencieschopnosti a kvality života obyvateľov v mestách a na vidieku ako podmienky udržateľného rastu a vyváženého územného rozvoja.

IROP podporuje opatrenia, realizované z miestnej a regionálnej úrovne, t.j. predovšetkým verejné služby zo strany obcí, miest a vyšších územných celkov.

Obsah operačného programu:

Prioritná os 1: Bezpečná a ekologická doprava v regiónoch

Investičná priorita 1: posilnenie regionálnej mobility prostredníctvom prepojenia sekundárnych a terciálnych uzlov s infraštruktúrou TEN-T

Investičná priorita 2: Rozvoj ekologicky priaznivých a nízkouhlíkových dopravných systémov

Prioritná os 2: Ľahší prístup k efektívnym a kvalitnejším verejným službám

Investičná priorita 1: Investovanie do sociálnej infraštruktúry, ktoré prispieva k národnému, regionálnemu a miestnemu rozvoja a prechodu z inštitucionálnych služieb na komunitné

Investičná priorita 2: Investovanie do vzdelávania, zručností a celoživotného vzdelávania prostredníctvom rozvoja infraštruktúry vzdelávania a odbornej prípravy

Prioritná os 3: Konkurencieschopné a atraktívne regióny pre podnikanie a zamestnanosť

Investičná priorita 1: Podpora fyzickej, ekonomickej a sociálnej regenerácie zanedbaných mestských a vidieckych komunít a území

Investičná priorita 2: Ochrana, propagácia a rozvoj kultúrneho a prírodného dedičstva

Prioritná os 4: Bratislavský kraj

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: